open-index/open-wikipedia-markdown huggingface dataset:
Volga (bil)

**Volga** er merkenavnet på en rekke personbiler fra russiske GAZ. I det gamle Sovjetunionen hadde Volga svært høy status, og ble brukt av blant andre høytstående personer i kommunistpartiet. Volga-navnet har vært i bruk siden 1956.

Etter krigen, da salget av biler fra østblokken ble frigitt, ble det importert Pobeda og Volga til Norge. Norske Drosjeeieres Felleskjøp importerte Volga og i 1958 var mer enn hver fjerde nyregistrerte drosje en Volga.  Med frigjøringen av bilsalget i 1960 og manglende nyheter fra GAZ, falt salget brått.

## Modeller
### GAZ-21

GAZ M21 Volga var den første bilen under navnet Volga, og ble utviklet tidlig på 1950-tallet. Volga-modellene ble bygget for å vare i det tøffe klimaet i Sovjetunionen, og hadde derfor høy bakkeklaring, et robust understell, slitesterk motor og en rustbeskyttelse som var enestående på 1950-tallet.

Utseendet var på linje med de populære modellene fra USA i samme periode, og var utstyrt med en rekke luksusdetaljer som gav GAZ høyere status. Volga M21 var den mest luksuriøse bilen noen innbygger i Sovjetunionen hadde lov til å eie, men på grunn av den høye prisen hadde kun rundt 2% av befolkningen råd.

Bilens størrelse og konstruksjon gjorde den populær til politi- og drosjebruk, og varianter med V8-motor var i bruk for KGB. En automatisk girkasse var tilgjengelig tidlig på 1960-tallet, da GAZ forsøkte seg på det amerikanske markedet. Volga M21 ble produsert i sedan-utgave fra 1956 til 1970, og som stasjonsvogn (under navnet *GAZ M22 Universal*) fra 1962 til 1970.

### GAZ-24
GAZ-24 Volga liknet på datidens modeller fra Chevrolet og Ford, og ble satt i produksjon i 1967 (serieproduksjon fra 1970). Stasjonsvognutgaven ble lansert i 1972. Produksjonen av GAZ-24 fortsatte helt frem til 1992. Med denne modellen hadde GAZ moderat suksess på eksportmarkedene, og den ble GAZ' mest solgte modell, med over 600&nbsp;000 produserte.

Fra 1960-tallet til 1980-tallet ble bilen også montert i Belgia. Bilene ble sendt fra Sovjetunionen til Antwerpen uten motor, og med en demontert girkasse i bagasjerommet. På fabrikken i Belgia ble modellene montert sammen med motorer fra Rover eller Peugeot.

### GAZ-3102
En oppdatert og mer luksuriøs utgave av GAZ-24 ble lansert i 1982, og er fortsatt i produksjon.

GAZ-31029 Volga, med en mer aerodynamisk front, ble produsert fra 1991 til 1996.

### GAZ-3110
GAZ-3110 er en mer moderne variant av GAZ-24, og ble lansert i 1997. Modellen er klart inspirert av Volvo, og sedanutgaven var i produksjon frem til 2003, mens stasjonsvognutgaven (*GAZ-310221 Volga Universal*) var i produksjon frem til 2005.
Heptagon

I geometri så er en **heptagon** en polygon med syv sider og syv kanter. I en regulær heptagon, hvor alle sider og vinkler er like, der vil sidene møtes med en vinkel på 5π/7 radianer, omtrentlig 128,571 grader. Dens Schläfli-symbol er {7}.  Arealet til en regulær heptagon med sidelengde *a* er gitt av
:A = \frac{7}{4}a^2 \cot \frac{\pi}{7} \simeq 3.63391 a^2.

## Eksterne lenker
*  Definisjon og egenskaper til en heptagon med interaktive animasjoner (på engelsk)
*  En tilnærmet konstruksjonsmetode (på engelsk)
Fylkesvei 4684

**Fylkesvei 4684** er en ringvei rundt Fogn i Stavanger.

Frem til 2019 hadde veien betegnelsen fylkesvei 607 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Tor Holtan-Hartwig

**Tor Holtan-Hartwig** (født 10. november 1927 i Oslo, død 5. juli 2013 i Vestre Slidre) var en norsk redaksjonssekretær, politiker (Kristelig Folkeparti) og personlig sekretær til kirke- og undervisningsministeren i Per Bortens regjering fra 1. mars 1966 til 6. august 1969. Han mottok St. Hallvard-medaljen 21. mai 2007 for sin rolle som initiativtaker og leder av Oslo Elveforum, samt pådriver for gjenåpning av Oslos vassdrag, med visjon om å gjøre Oslo til en blågrønn by.

Han engasjerte seg allerede på 1990-tallet i lokalt miljøarbeid, særlig med Ljanselva og elvas nærmiljø. Ljanselvprosjektet har gjort elveløpet åpent for fisk fra fjorden til vannene i Østmarka. Holtan-Hartwig var i over 30 år engasjert i politikken i Oslo, der han var medlem av en rekke råd og utvalg, samt Oslo bystyre og Oslo formannskap.

## Referanser


## Eksterne lenker
* www.ordforeren.oslo.kommune.no: Tor Holtan-Hartwig mottar St. Hallvard-medaljen
*  Nordstrand Nyheter: Pris for mangeåring innsats
Patria

**Patria Oyj** er et finsk fly- og forsvarsmateriellkonsern. Konsernet har en betydelig markedsandel i Norden og i Polen.

## Selskapsfakta

Patria ble grunnlagt i 1997, men selskapets historie strekker seg over 80 år tilbake.

Patria-konsernet er den største forsvarsleverandøren i Finland med rundt 2800 ansatte og en omsetning på over 430 millioner Euro i 2015.

Selskapet eies av den finske stat (50,1%) og Kongsberg Gruppen (49,9%).

Selskapet eier selv 50 % av Nammo, som har hovedkontor og produksjon i Norge, men også en egen avdeling i Finland i form av Nammo Lapua. 29. januar 2025 ble det offentliggjort at Patria kjøper seg inn i det belgiske selskapet ILIAS-Solutions. ILIAS er et markedsledende IT-selskap spesialisert på militær logistikk. 

## Patrias struktur
* Patria Vehicles – panserkjøretøy, for eksempel Patria AMV og Patria 6×6 og tidligere Patria Pasi. Denne divisjonen var tidligere en del av Sisu Auto.
* Patria Weapon Systems – granatkastere- (for eksempel AMOS-granatkastarsystemet) og artillerisystem
* Patria Aviation – montering og komponentproduksjon av og for helikoptre og fly
* Patria Advanced Solutions – elektronikk- og romfartsteknikk

## Referanser


## Eksterne lenker
* 
*
Bodø videregående skole

**Bodø videregående skole** er en videregående skole som ligger i sentrum av Bodø. Det er en stor skole med mange utdanningsprogram og flere avdelinger. Skolen ble slått sammen til én organisatorisk enhet fra 1. januar 2005, av gamle Bodø videregående skole (tidligere Bodø gymnas) og Asphaugen videregående skole.

Skolen hadde i skoleåret 2007-08 1654 elever med henholdsvis 878 på studieforberedende og 776 på yrkesfag. Skolen er den største i fylket og har rundt 15% av elevmassen i videregående opplæring i Nordland.

## Bodø gymnas
Bodø gymnas var et gymnas med allmennfaglige studietilbud. Skolen hadde også ettermiddagstilbud på grunn av plassmangel i Bodøregionen. I 1972 ble Bodin videregående skole etablert for å ta over disse elevene. Skolen fikk fem paralleller.

Far til historiker Geir Lundestad, Bjarne Lundestad var rektor for Bodø gymnas og bidro aktivt til fradelingen av ettermiddagstilbudene. Lundestad mottok kongens fortjenstmedalje i 1985. 

## Utdanningsprogram
Utdanningsprogram som tilbys ved skolen:

Studieforberedende utdanningsprogram:

*Musikk, dans og drama
*Studiespesialisering

Yrkesfaglige utdanningsprogram:

*Bygg- og anleggsteknikk
*Design og håndverk
*Elektrofag
*Flyfag
*Helse- og sosialfag
*Restaurant- og matfag
*Service og samferdsel
*Teknikk og industriell produksjon

Landslinja flyfag ligger samlokalisert med Norsk Luftfartsmuseum.

## Avdelinger
*Amtmann Hegges vei
*Torvgata
*Nyholmsundet

## Eksterne lenker
* Bodø vgs
Arven (bok)

:*For andre betydninger av ordet «Arven», se [[Arven]]. For filmen basert på boken, se [[The Bourne Legacy (film)]].

***Arven*** (eng: *The Bourne Legacy*) er en spionthriller skrevet av [[Eric Van Lustbader]]. 

Boken er basert på [[Robert Ludlum]]s figur [[Jason Bourne]], brukt i bl.a. *Gåten Jason Bourne* og *Jason Bournes ultimatum''. 

Boken kom i 2004 på engelsk, og ble oversatt til norsk av Roar Sørensen i 2007. 

## Handlingsreferat
Med de klimaktiske hendelsene fra «The Bourne Ultimatum» bak seg, er Jason Bourne i stand til igjen bruke identiteten David Webb, som professor i lingvistikk ved Georgetown University. Men denne nye livsstilen varer imidlertid ikke lenge, og når et pistol-skudd går så vidt forbi hodet til Webb, og Bourne-personaen våkner i ham igjen. Bournes første mål er hans tidligere venn og kollega fra CIA, Alex Conklin.

Bourne oppdager Alex Conklin død sammen med Dr. Morris Panov, og innser at noen har satt ham i en felle så snart han hører politiet ankomme. Med bilen hans stående utenfor huset, og fingeravtrykkene hans inne i huset, forstår Bourne umiddelbart at han kommer til å få skylden for dødsfallene. Så Bourne må på egen hånd forsøke å finne ut hvem som har drept vennene hans, og som forsøker å drepe ham.

I mellomtiden har en gruppe tsjetsjenske terrorister nylig tapt en konflikt mot russere, når en mann ved navn Stepan Spalko dukker opp og ser ut til å kunne løse problemene deres. Spalko var også den som fikk Conklin og Panov drept, og han har nå kidnappet en doktor ved navn Felix Schiffer - som er ekspert på bakteriologisk partikkel-adferd. Spalko har til hensikt å slippe løs et bakteriologisk våpen under fredsforhandlinger mellom en rekke forskjellige verdensledere som snart skal avholdes i Reykjavík.

Så Bourne må reise fra USA, til Frankrike og deretter til Budapest, Ungarn og videre til Island for å hindre Spalkos planer. Samtidig som CIA planlegger å drepe Bourne, ettersom Bourne antas å være ansvarlig for dødsfallene til Conklin og Panov. Spalko leier også en leiemorder, Khan, som også forsøker å spore opp Bourne. Khan blir avslørt for å egentlig være Joshua Webb, sønnen til David Webb fra hans første ekteskap.

Bourne nekter imidlertid å tro at Khan kan være Joshua, overbevist om at Joshua ble drept for flere tiår siden. Selv om Khan i begynnelsen arbeider for Spalko, innser han etter hvert at han har blitt brukt i Spalkos personlige spill. Bourne nekter lenge å tro at Khan er Joshua, før han hacker seg inn i en database tilhørende CIA hvor han oppdager at Joshuas kropp aldri ble funnet igjen - og at Joshua bare var «antatt død»

## Eksterne lenker
* ISBN 978-82-04-10451-9.
TTT Eindhoven

UCI Pro Tour **Team Time Trial Eindhoven** (forkortet **TTT Eindhoven**) var den eneste reine lagtempokonkurransen i sykkelsportens ProTour.

Rittet foregikk i Eindhoven, Nederland i juni, like etter Ster Elektro Toer. Det ble første gang arrangert i 2005. Løypa var ca. 50 kilometer, og hvert lag bestod av åtte ryttere (seks i 2005). Rittet ble siste gang arrangert i 2007.

## Vinnere

## Referanser
Fylkesvei 551 (Rogaland)

**Fylkesvei 551 i Rogaland** gikk mellom Ystabø og Kvitsøy fergekai i Kvitsøy. Veiens lengde var 2,1&nbsp;km.
 
2019 ble veien del av fylkesvei 4692.

## Kommuner og knutepunkter

## Referanser



## Eksterne lenker
* Vegvesenets vegkart
Trygge Barnehager

**Trygge Barnehager AS** er et norsk barnehagekonsern som siden 1987 har bygget nærmere 400 barnehager over hele Norge. 

Selskapet driver 160 av disse barnehagene selv, og etablerer i tillegg barnehager på vegne av andre eiere. Blant selskapets ansatte er sivilarkitekter, rådgivende ingeniører innen bygningsfagene, daglige ledere i barnehagene, og egen barnehageekspertise. Trygge Barnehager benytter hovedsakelig lokale byggeledere og entreprenører.

## Eksterne lenker
* Trygge Barnehager
Fylkesvei 4854

**Fylkesvei 4854** går mellom Nordvågen og Sørvågen i Utsira, med ferge til Risøya i Haugesund. Veien er 2,9&nbsp;km lang utenom fergestrekningen.

Fergeforbindelsen er del av fylkesveien og betjenes tre (fredag fire, lørdag to) ganger daglig i hver retning. Avhengig av last eller værforhold betjenes Sørvågen fergekai alternativt til Nordvågen.

Frem til 2019 hadde veien og forbindelsen betegnelsen fylkesvei 911 (Rogaland). Fylkesvei 912 (Rogaland) og fylkesvei 913 (Rogaland) ble armer av veien.

## Kommuner og knutepunkter

* Ferge fra Garpeskjærkaia, Risøya

* til Nordvågen fergekai (eller Sørvågen, avhengig av været)

* Sørvågen fergekai

## Se også
*Ferjesambandet Haugesund–Utsira

## Referanser


## Eksterne lenker
* Vegvesenets vegkart 
*
Kjøsterud skole

**Kjøsterud skole** er en ungdomsskole i bydelen Åssiden i Drammen i Buskerud og åpnet 16. august 1969.

Skolen tok imot elever fra Åssiden og Øren barneskoler de første årene. Siden 1990 tar skolen imot elever fra Åssiden og Aronsløkka, og ikke lenger fra Øren.

Sommeren 2008 ble skolen pusset opp. 

## Referanser


## Eksterne lenker
* Kjøsterud skoles nettsted
Biltrial

**Biltrial** er en bilsport der en kjører i terrenget i oppmerkede seksjoner med porter som skal passeres. Gjør en feil, får en straffeprikker og den med færrest prikker vinner.
Klasseinndelingen går stort sett ut på hvor mye en har lov å bygge om, fra «Original» der en bare skal sette inn bur og kjøre, til «Proto» der en plukker ut de delene en har tro på og bygger en bil på egenkonstruert ramme.
Fylkesvei 4764

**Fylkesvei 4764** går mellom Boknabergvatnet og Loten i Bokn.

Frem til 2019 hadde veien betegnelsen fylkesvei 891 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Brannstiftelse

**Brannstiftelse** er vanligvis et lovbrudd som består i å antenne ildebrann med ulovlig eller urettmessig formål. De fleste brannstiftelser er straffbare handlinger. Unntak utenom rene uhell er når brannvesenet setter fyr på rivningsobjekter for å øve røykdykking o.a. 

Motivet bak brannstiftelse varierer. Muligheten for økonomisk gevinst kan motivere brannstiftere til å søke falsk forsikringsutbetaling etter ildspåsettelse. Vandalisme er ofte et motiv bak unge brannstiftere. Pyromani eller hevn kan også være et motiv.

Mordbrann er en juridisk term for brannstiftelse der brannstifteren setter liv i fare eller liv går tapt som følge av ildebrannen. Mordbrann kan være motivert eller utilsiktet, noe som kan ha betydning for straffeutmålingen.
Pyromani

**Pyromani** er en sykelig trang til å sette på og se ild.  En person som lider av pyromani kalles **pyroman**.

## Referanser
Vikse

**Vikse** er en skolekrets i Sveio kommune i Vestland fylke. Den ligger helt sør i kommunen og grenser mot Haugesund kommune i Rogaland fylke. Vikse har fått en ny barneskole. Vikse skule som har ca. 100 elever fordelt på 1.- til 7. klassetrinn som ligger på Vikse. Flere skoler i området ble lagt ned og elevene ble flyttet til vikse skole.

Vikse har flere fritidsmuligheter, både når det gjelder fiske og turgåing. Man kan fiske både i sjøvann og i ferskvann, henholdsvis Viksefjorden , Rongavatnet, Straumsvollsvatnet, Mørkavatnet og Vavatnet. I Vavatnet er det gode muligheter for å få ørret på kroken.
Et eksempel på en turløype i Vikse er turen rundt Vavatnet, der begynnelsen av løypen er på grusveien ved Vikse skule.

Vikse er for det meste preget av gårdsbruk, men det har i den siste tiden dukket opp flere byggeprosjekter som Ropus nær by grensen til Haugesund, der småbarnsfamilier bygger hus fra grunnen av og flere boligfelt bygges og utvides. Befolkningstallet på Vikse er økende og en av de mest populære vekst områdene i Sveio kommune.

## Eksterne lenker
* Vikse skole: hjemmeside
Storo

: *For den italienske kommunen se [[Storo (Italia)]]*

**Storo** er et bolig- og næringsstrøk helt nord i bydel Sagene i Oslo (det regnes som ytre, og ikke indre by). Deler av stedet ligger også i Bydel Nordre Aker.

## Historie
Den opprinnelige gården «Oo» (nevnt 1279) var etter navnet å dømme en av de eldste i Oslo. Den har sitt navn fra norrønt *ó*, en sideform av *á* (elv, her sannsynligvis Akerselva). Gården ble delt ca. 1550 i «Storo» og «Lillo». Gårdstunet på Storo lå like vest for Storokrysset, på det som i dag er Vitaminveien 2, i krysset mellom Vitaminveien og Grefsenveien 48.

Nyegaard & Co (Nyco) flyttet til nytt syv-etasjers nybygg i Nydalen (1940). Tilstedeværelsen i Nydalen /Storo-området førte til at Oslo kommune ga veien ved siden av Nycoveien i 1953.

## Avgrensning
Storo avgrenses av Birch-Reichenwalds gate og strøket Sandaker i sør, Ring 3 (med navn Rolf Wickstrøms vei og Storoveien på denne strekningen) og strøket Grefsen (på andre siden av ringveien) i øst, og Nydalen i vest og nord.

## Strøket i dag
I området ligger kjøpesenteret Storo Storsenter (åpnet 1984, senest utvidet og oppgradert i 2010). Det er generelt mye næringsvirksomhet i området, etterhvert også en del boliger. Strøket omkranses av strøk prega av bolighus: i nord småhusbebyggelsen på Grefsen, i sør blokkbebyggelsen på Sandaker og Søndre Åsen.

Trafikk- og transportmessig er Storo et knutepunkt i denne delen av Oslo. Storo stasjon betjenes av T-banelinjene 5 og 4. Det er dessuten mange trikkelinjer og en del busslinjer som stopper på Storo bru. Med tanke på privatbiltrafikk danner Ring 3 strøkets grense i nord. Storokrysset er en avkjørsel av denne ringveien. Gjøvikbanen har en stasjon like i nærheten - den såkalte Grefsen stasjon, som tross navnet ikke ligger på Grefsen. Grunnen som stasjonen står på har historisk vært knytta til gårdene Storo, Nordre Åsen og Sandaker. I dag er området imidlertid skilt fra Sandaker og Søndre Åsen med Gjøvikbanen, og fra Nordre Åsen med Ring 3. Stasjonen har derfor tettest forbindelse med Storo nå.

## Galleri

Fil:GE lokaler. Nydalen og Storo, Oslo.png|Hovedkontoret til General Electric, herunder GE Healthcare, på Storo i Oslo. Opprinnelig var dette hovedkontor for farmasiprodusenten Nyco. Nycoveien midt i bildet.
Fil:Storokrysset sett fra Grefsenveien.JPG|Storokrysset, sett fra Grefsenveien.
Fil:Storogården 2018 b.jpg|Storogården. 
Fil:2V8A9857 copy 2560.jpg|Storogården. 


## Referanser


## Eksterne lenker
* nab.no - *fra steinalderen til storo*
Cole

**Cole** kan vise til:

* Cole (West Midlands), elv i England
* USS «Cole» (DD-155), amerikansk destroyer
* USS «Cole» (DDG-67), amerikansk destroyer
* Old King Cole, mytisk britisk konge
* Nat King Cole, amerikansk musiker
* Ashley Cole, engelsk fotballspiller
* Joe Cole, engelsk fotballspiller
* Cole (navn), et mannsnavn
Norsk økonomisk tidsskrift

***Norsk økonomisk tidsskrift*** var et tidsskrift som ble utgitt av Samfunnsøkonomene. Tidsskriftet kom ut to ganger i året. 2010 var den 124. årgangen.  Fra 1887 til 1986 het det Statsøkonomisk Tidsskrift.  Fra 2004 til 2010 kom Norsk Økonomisk Tidsskrift kun ut som nettutgave. Fra og med årgangen 2011 ble tidsskriftet slått sammen med tidsskriftet *[[Samfunnsøkonomen]]*.

## Litteratur

*
*
Varsellys

**Varsellys** (på folkemunne ofte kalt *blålys*) er blinkende lamper som brukes på utrykningskjøretøy. Før i tiden, var roterende blå varsellys på taket det mest vanlige for ambulanser, brannbiler og politibiler. I dag består hovedsakelig varselslys på utrykningskjøretøy av blå LED-dioder. Disse er mer synlig, både i dagslys og på natt. Levetiden er også betraktelig lenger. Blå varsellys kan også være plassert i bilens grill, speil, på innsiden av bilvindu og flere steder på bilens karroseri. Iht forskrift om utrykningskjøretøy skal varselslys være synlig 360 grader rundt bilen, på horisontalplanet.

«Kojak-lampe» har vært brukt som betegnelse på blå roterende, eller blinkende lampe med magnetfot til å sette på taket til sivile biler for eksempel privatbiler til politi, brannbefal eller leger. Siden utrykningskjøretøy skal ha spesiell godkjenning og fører skal inneha kompetansebevis for utrykningskjøring, er det svært få «private» biler igjen som er godkjent som utrykningskjøretøy. Pr. dags dato er det hovedsakelig privatbiler til frivillige brannvesen og sivile politibiler som brukes som umerket utrykningskjøretøy.

## Identifikasjonslys

Varsellys kan også fungere som konstante identifikasjonslys, også kalt «cruise lights», for å vise at kjøretøyet er ute og tilstede blant folk.

## Farge
Blå farge er ikke «det beste valget» med hensyn til lysintensitet og rekkevidde. Den høyeste intensitet oppnås med hvitt lys. For kromatisk lys (farget lys) er det gul farge som gir den høyeste intensitet av alle farger. Siden et rent hvitt lys ikke er akseptabelt som varselfarge, og kan være vanskelig å skille fra gule lysblink, står valget mellom rød og blå farge (grønn er uakseptabel som varslingsfarge fordi den ikke forbindes med fare). Både rød og blå farge har fordelaktige egenskaper. Rødt assosieres umiddelbart med fare, rødfarget lys går lettere gjennom luft med forholdsvis høy partikkeltetthet (for eksempel tåkedis), og rødt oppfattes fortsatt som rødt når man står på grensen av hva som er synbart, der alle andre fargede lyskilder oppfattes som hvite. For blå farge gjelder at det i mørke er få blå lyskilder som et blått varsellys må konkurrere med. Under gode synsforhold er en mettet blåfarge det som raskt kan skilles ut av omtrent alle, unntatt de som er helt fargeblinde eller som har vansker med å skjelne gult og blått.

## Bilder

Munich Security Conference 2015 by Olaf Kosinsky-127.jpg
Ambulance with wig-wag.jpg
2017-09-12 IAA 2017 TRASCO by Olaf Kosinsky-5.jpg


## Referanser
Trond Sæverud

**Trond Sæverud** (født 9. april 1962 i Bergen) er en norsk fiolinist og dirigent, bosatt i USA. 

Han studerte i Oslo med Isaac Shuldman og i Bergen med Spytihněv Šorm. Han har virket som konsertmester og solist i Norge, Danmark og USA, og med Royal Philharmonic Orchestra, London. Han har en doktorgrad i dirigering fra University of Kansas, 2002. 

Han er grunnlegger og kunstnerisk leder av Passamaquoddy Bay Symphony Orchestra, konsertmeste for Bangor Symphony Orchestra, leder for NorEaster String Quartet, dirigent for University of Maine og grunnlegger av Harald Saeverud String Quartet Program. 

Han vant Spellemannprisen 1997 i klassen samtidsmusikk for sin plate *Ghosts*. 

Han er sønn av Ketil Hvoslef og sønnesønn av Harald Sæverud. 

## Referanser

## Eksterne lenker
*Trond Sæveruds hjemmeside
Lerinsklosteret

**Lerinsklosteret** eller **Abbaye de Lérins** er et kloster for cistercienserne, og ligger på øya Saint-Honorat, en av Lerinsøyene på den franske riviera, ca. fem km utenfor byen Cannes. 

Klosteret ble opprettet på 400-tallet. De nåværende klosterbygninger ble påbegynt rundt 1073 som et benediktinerkloster. I dag driver munkene med vindyrking og fremstiller viner og likører.

## Historie

Øya, som romerne kalte *Lerina*, var ubebodd til den hellige Honoratus grunnla et kloster der rundt år 410. Tradisjonen vil at han kom dit for å leve et eneboerliv, men at han fikk disipler som slo seg ned rundt ham, og dette ble begynnelsen på klosterlivet der. De var blitt så mange at det i 427 ble talt om «et enormt kloster» i skriftene til den samtidige Johannes Cassian. Det er også en tradisjon som vil at Irlands apostel sankt Patrick, studerte der på 400-tallet. 

En rekke senere biskoper kom fra munkekommuniteten under det første årtusen.

Munkelivet ble senere stadig forstyrret av overfall fra sarasenerne. Rundt 732 ble abbeden og de fleste av munkene massakrert under et slikt overfall. Et bedre befestet kloster ble senere bygget. 

I middelalderen var klosteret et viktig valfartsmål.  

Klosteret fotrtsatte å lide under overfall, både fra spanjoler og genovesere. Da klosteret ble opphevet under den franske revolusjon i 1787 var antallet munker sunket til kun fire. Senere solgte den franske stat klosteret til en velstående skuespillerinne, Mademoiselle de Sainval, som bodde der i 20 år.

## Annen grunnleggelse
I 1859 ble øya kjøpt av biskopen av Fréjus, som etter ti år klarte å få cisterciensermunker til å slå seg ned der. De er forblitt enn til våre dager. 

## Referanser


## Eksterne lenker
* Abbaye de Lérins webside
Keipe

En **keipe** eller **keip** er et årefeste, noe å legge en ro-åre i for å bruke keipen som mothold når man ror. Det finnes flere slags keiper; felles for nesten alle er at de er laget av en sjølvokst krok, en del av et tre der det står ut en grein, slik at det blir en naturlig og sterk bøy.  Nøyere beskrivelse av keipe stå under årefeste.
Brannvesen

**Brannvesen** er et samfunnsorgan som skal beskytte liv og eiendom mot brann.

## Norge

I Norge drives brannvesenet av landets kommuner. Det består av  branntjenestemenn fordelt på over 300 brannvesen. Av disse er  heltidsansatte i kommunene, mens  er deltidsansatte.

Brannvesenet styres etter forskrifter som blir gitt av Direktoratet for samfunnssikkerhet og beredskap (DSB). En rekke kommuner har felles interkommunale brannvesen. Nødnummert til brannvesenet i Norge er 110 (en - en - null)

## Se også
* Alarmsentral
* Brannvern
* Direktoratet for samfunnssikkerhet og beredskap (DSB)
* Den interkommunale beredskapen mot akutt forurensning (IUA)

## Referanser


## Eksterne lenker
* 
* Utdanning.no sin yrkesbeskrivelse av brannkonstabel
* Brannmannen.no 
* Norsk brannvernforening
* Norsk Brannbefals Landsforbund (NBLF)
* Norges brannskole (nbsk)
* Nettportalen for norske brannvesen
* Brannmuseet i Oslo
* Oslo brann- og redningsetats historie 1050&ndash;1945
Vaterbord

**Vaterbord** betegner (nesten) vannrette bord («planker») som ligger i lengderetningen av en båt, med den ene kanten ved båtens ytterkant øverst på skroget.  Vaterbordene gjør at sjø som kommer over kanten på båten ikke kommer ned i den, og forsterker også båtskrogets overkant.  Men vaterbordene gjør også en båt noe tyngre enn ellers, og gjør også hele båtens preg tyngre.

Vaterbord er en helt vanlig del av motor- og seilsjekter, men en del robåttyper har også mer eller mindre brede og mer eller mindre tunge vaterbord på større eller mindre deler av båten.  Mange nordlandsbåter av «moderne» type har smale, faste vaterbord langs størstedel av båten, mens åfjordbåter har faste vaterbord på den midterste 3-delen av båten.  På en del båter på Sørvestlandet ble det tidligere satt nokså brede vaterbord på oppå esingene, etter at båten kom fra båtbyggeren.  Det var heller ikke uvanlig at båtbyggerne selv satte vaterbord på båtene før de ble solgt, og en god del robåter i Nord-Rogaland hadde slike vaterbord som en helt vanlig del av typene.  Vaterbord var også en fast del av gavlbåtene.  I slike båter er esingene ofte ikke så forseggjort som ellers.

Langs innerkanten av vaterbordene, inni båten, er det nesten alltid en *karm*, en *skvettrip* eller en *skvettlist*.  *Karmer* er den vanlige benevnelsen i Sørøst-Norge, og er ofte 20&nbsp;cm høye eller enda mer; på fremdelene av karmene står det ofte en vindskjerm eller et kahytt-tak.

En skvettrip er også nokså høy, et ordentlig bord.  Slike er vanlige på en del nordlandsbåter av de «moderne» typen med høye, rette stevner. Vaterbordene er på disse båtene til gjengjeld ofte ganske smale og tykke, og ser nesten ut som en esing. På slike nordlandsbåter går nesten aldri hverken vaterbordene eller skvettripene helt frem til forstevnen, men skvettripene går helt bak.

En skvettlist er nokså lav og tynn, som ordet antyder.  De finnes mest på Vestlandet, i kombinasjon med riktig brede vaterbord, på gavlbåter og en del andre båter med brede vaterbord.
Joyce Banda

**Joyce Hilda Banda** (født 12. april 1950 i Malemia i Zomba i Nyasaland (nåværende Malawi)) er en malawisk politiker. Hun var president i Malawi fra 2012 til 2014. Banda var Malawis første kvinnelige president og den andre kvinnelige presidenten i Afrika (etter Ellen Johnson Sirleaf).

Banda har bakgrunn som lærer og kvinneaktivist. Hun har vært parlamentsmedlem, minister for likestilling, barneminister, minister for samfunnstjenester, utenriksminister (mellom 2006 og 2009) og visepresident fra 2009. Da president Bingu wa Mutharika døde i april 2012 overtok hun presidentembedet og satt som president ut valgperioden. I det følgende presidentvalget vant Mutharikas bror Peter Mutharika valgt med 36 % av stemmene, og motkandidatene Lazarus Chakwera og Banda fikk henholdsvis 28% og 20% av stemmene. 

Joyce Banda grunnla National Association of Business Women (NABW) i Malawi. Sammen med president Joaquim Chissano i  Mosambik, fikk hun i 1997 Afrikaprisen for ledelse for sitt arbeid for varig slutt på sult av Hunger Project, en New York-basert ikke-statlig organisasjon.  

## Referanser


## Eksterne lenker
* 
* 
* 
*  FNs side om Afrikaprisen i 1997
Aïchatou Mindaoudou

**Aïchatou Mindaoudou Souleymane** (født 1959) er en diplomat og politiker fra Niger. Hun har vært utenriksminister i landet.

## Bakgrunn
Hun har utdannet jurist fra Universitetet i Abidjan og avla doktorgrad ved Sorbonne Université i internasjonal jus.

## Nasjonal karriere
I 1995 ble hun kalt av statsminister Hama Amadou til  minister for sosial utvikling, befolkning og kvinnesaker. I 1996 ble regjeringen styret av et militærkupp. Etter et nytt kupp i april 1999, ble hun utenriksminister i Daouda Malam Wankés regjering. Etter en pause i 2000 ble hun igjen oppnevnt til utenriksminister 17. september 2001. Denne posten holdt hun mars 2010.

## FN-karriere
13. mai 2011 ble Mindaoudou utnevnt som stedfortredende politisk representant i samarbeidsaksjonen mellom Den afrikanske union og De forente nasjoner overfor Darfur (UNAMID). 

To år senere ble hun i stedet utnevnt av FNs generalsekretær Ban Ki-moon som spesiell representant for Elfenbenskysten og leder av FNs operasjon der.

I 2020 ble hun en medleder for en kommisjon nedsatt av Verdens helseorganisasjon (WHO) for å undersøke påstander om seksuelle overgrep av hjelpearbeidere under ebola-epidemien i Kivu.

## Æresbevisninger
I 2006 ble hun utnevnt til storoffiser av den franske Æreslegionen.

## Referanser
Leuven

**Leuven** (uttales []; på fransk *Louvain* uttales; [], på tysk *Löwen*) er en by i sentrale Belgia, og provinshovedstad i Flamsk Brabant. Den ligger cirka 25 km fra Brussel. I henhold til folketellingen i 2016 har byen en befolkning 99 288 innbyggere.

Leuven har aner fra 800-tallet og ble i 1190 herresete for hertugen av Brabant. Byens rådhus er fra 1400-tallet. I Leuven er også Katholieke Universiteit Leuven, det største og eldste universitetet i Nederlandene og det eldste katolske universitet som fortsatt eksisterer. Det beslektede universitetssykehuset UZ Leuven er et av de største sykehus i Europa. Byen er også kjent for å være hovedkvarteret til Anheuser-Busch InBev, det største bryggeriselskapet i verden, og et av de fem største selskaper av konsumentvarer i verden.

## Referanser


## Eksterne lenker
*
Francisco Mendes internasjonale lufthavn

**Francisco Mendes internasjonale lufthavn**  er en lufthavn på øya Santiago på Kapp Verde-øyene. Den ble åpnet i 1961, og er oppkalt etter den afrikanske nasjonalisten Francisco Mendes. Den ligger rundt 2 km øst for Praia på den sørøstre delen av øya.

I 2005 åpnet den nye Praia International Airport. Den første flyvningen til den nye lufthavna var 23. oktober 2005. Kapp Verdes hovedflyplass for internasjonale ruter vil imidlertid fortsatt være Amilcar Cabral internasjonale lufthavn på øya Sal. 

## Flyselskap og destinasjoner
*Air Senegal International (Dakar)
*Cabo Verde Express (Sal)
*TACV (Banjul [Code-share med GIA], Boa Vista, Boston, Bissau, Dakar, Fortaleza, Lisboa, London-Stansted, Maio, Manchester, Sal, Fogo, São Nicolau, São Vicente, Gran Canaria)
*TAP Portugal (Lisboa)

## Eksterne lenker

* TACV Tidtabell for Praia
* New Cape Verde airport to open soon
Curtiss P-2 Hawk

**Curtiss P-2 Hawk** var et amerikansk jagerfly.

De fem siste av de 15 første **[[Curtiss P-1 Hawk|P-1 Hawk]]** som var bestilt av United States Army Air Corps (USAAC) ble utstyrt med en Curtiss V-1400 12-sylindret V-motor med en ytelse på 510 hk og levert til USAAC i 1926 som P-2 Hawk. Av disse ble den første utstyrt med en kompressor som økte flyets absolutte topphøyde til 9995 m, en økning på 2990 m. Men problemer med kompressoren gjorde at man til tross for den økte ytelsen valgte å konvertere tre av flyene tilbake til P-1A standard for vanlig tjeneste.

Den siste ble utstyrt med en Curtiss V-1570 12-sylindret V-motor på 600 hk som konkurransefly under betegnelsen **XP-6** og deltok i «National Air Races» i 1927 hvor den nådde en topphastighet på 304 km/t. Etter konkurransen ble XP-6 utstyrt militært og med en Curtiss V-1570-1 motor på 525 hk for evaluering som et nytt jagerfly for USAAC og ble en av prototypene for **[[Curtiss P-6 Hawk]]**-serien.

## Spesifikasjoner

## Litteratur

* *Curtiss Army Hawks*, Aircraft in Action 128 ( ISBN 0-89747-286-1 )
* *The Complete Book of Fighters*, Green/Swanborough ( ISBN 0-86288-220-6 )
* *U.S. Military Aircraft Designations and Serials*, Midland ( ISBN 0-904597-22-9 )
Curtiss XP-17 Hawk

**Curtiss XP-17 Hawk** var en P-1 Hawk som i juni 1930 ble utstyrt med en Wright V-1460-3 Tornado 12-sylindret luftavkjølt omvendt V-motor med en ytelse på 480 hk. XP-17 hadde som eneste formål å teste den da nye motoren, og var ikke planlagt som noen videreutvikling av P-1 Hawk.

## Spesifikasjoner

## Litteratur
* Green, William; Swanborough, Gordon (1995): *The Complete Book of Fighters*, Green/Swanborough, ISBN 0-86288-220-6
* Div. (1979): ''U.S. Military Aircraft Designations and Serials since 1909'', Midland Counties Publications, ISBN 0-904597-22-9
Preguiça lufthavn

**Preguiça lufthavn**  (portugisisk: **Aeroporto de Preguiça**)  er en lufthavn på øya São Nicolau på Kapp Verde-øyene. Den ligger ved landsbyen Preguiça, rundt 3 km sør for øyas største by, Ribeira Brava. Lufthavna ble åpnet på siste halvdel av 1900-tallet. 

## Flyselskaper og destinasjoner
*Cabo Verde Express (Sal)
*TACV (Praia, Sal, São Vicente)

## Kilder
* 

## Eksterne lenker
* TACV Tidtabell for Preguiça
Rabil lufthavn

**Rabil lufthavn**  (portugisisk: **Aeroporto de Rabil**)  er en lufthavn på øya Boa Vista på Kapp Verde-øyene. Den ligger rundt 5 km sørøst for Sal Rei, øyas største by. Lufthavna ble åpnet på siste halvdel av 1900-tallet. Den er senere blitt asfaltert.

## Flyselskaper og destinasjoner
*Cabo Verde Express (Sal)
*TACV (Sal)

## Kilder
* 

## Eksterne lenker
* TACV Tidtabell for Boa Vista
Maio lufthavn

**Maio lufthavn**  (portugisisk **Aeroporto do Maio**)  er en lufthavn på øya Maio på Kapp Verde-øyene, beliggende rundt 3 km nord for øyas største by Vila do Maio. Den ble åpnet på siste halvdel av 1900-tallet. 

## Flyselskaper og destinasjoner
*TACV (Praia)

## Eksterne lenker
* TACV Tidtabell for Maio
*
Brannkonstabel

En **brannkonstabel** (fra gammelt av også kalt **brannmann**, i nyere tid også kalt **brannfolk**) er en person som er ansatt for å slukke branner og redde mennesker og eiendom.

## Røykdykking

En røykdykker brukes i brann- og redningssammenheng både av offentlige brannvesen og industrivern. Røykdykkere er iført en vanlig brannmannsbekledning som består av varmebestandig goretexklær med et såkalt *airlocksystem*. På ryggen har røykdykkeren en pusteluftflaske som inneholder komprimert luft. Han bruker også en heldekkende ansiktsmaske som festes i hjelmen. Ansiktsmasken lager et overtrykk slik at røykdykkeren hele tiden har tilgang på frisk luft. Dette holder også varme og giftige branngasser unna åndedrettsystemet.

Røykdykkere brukes i røykfylte og varme områder, både ved søk og redning og til slokking. Yrket stiller store krav til fysisk og psykisk helse.

## Norge

I Norge er utdannelsen til brannkonstabel en etatsutdannelse underlagt Direktoratet for samfunnssikkerhet og beredskap (DSB). At det er en etatsutdannelse betyr at man først må bli ansatt i Norges brannvesen, og deretter kan tas opp som elev ved etatens grunnutdanning, som per 2020 er et toårig utdanningsløp. Grunnutdanningen består i intern opplæring med den lokale brannstasjonen som base, og avsluttes av et åtte uker langt kurs på Brann- og redningsskolen. Åtteukerskurset omtales ofte som «grunnkurset».

Før man har gjennomgått og bestått den obligatoriske grunnutdanningen, har man stilling som aspirant.

DSB planla i flere år å opprette en ny fagskole i Tjeldsund i Troms og Finnmark, for å utdanne både brannkonstabler og andre yrkesgrupper, som alarmoperatører ved nødetatenes felles alarmsentraler. Den nye brann- og redningsskolen åpnet dørene for den nye toårige fagutdanningen i januar 2024. 

## Bilder

Aidas-ardzijauskas-4fc61bfc567e6.jpg | En mannlig brannkonstabel
Firefighters job.jpg | Kvinnelige brannkonstabler 
Firefighters (15622830557).jpg | Brannvesenet på jobb i byen Portland i den amerikanske delstaten Oregon
US Navy 080730-N-5277R-003 A Commander, Naval Forces Japan firefighter douses a fire on a dummy aircraft during the annual off-station mishap drill at Naval Support Facility Kamiseya.jpg | En befalshavende i den japanske marinens brannvesen slukker en brann på en flykropp-modell under en øvelse.
MVM 110 overturned in Rasht - 27 February 2013 14.jpg|En brannmann i Iran slukker en bilbrann i 2013. 


## Referanser


## Eksterne lenker

### Norge

* ''Brannvern, brannvesen og nødnett''  – informasjon på nettstedet til Direktoratet for samfunnssikkerhet og beredskap. Besøkt 9. november 2020.

### Danmark
* Beredskabsstyrelsens utdannelseskatalog
* Oppsett om ansættelse som brannmann hos Beredskabsinfo.dk
São Filipe lufthavn

**São Filipe lufthavn**  (portugisisk: **Aeroporto de São Filipe**)  er Kapp Verdes fjerde mest trafikkerte lufthavn, beliggende på øya Fogo.  Den ligger sørøst for byen São Filipe, og betjener hele øya.  Lufthavna ble åpnet i siste del av 1900-tallet.

## Flyselskaper og destinasjoner
*TACV (Praia, Sal)

## Eksterne lenker
* TACV Tidtabell for Fogo

## Kilder
* Aeroportos Seguranca Aera (ASA)
Ildsted

Et **ildsted** er en innretning der kontrollert ild kan gjøres opp til ulike formål: oppvarming, matlaging, belysning og annet, f.eks. husflid- og håndverksproduksjon. 
Ildstedets historie er i vår del av verden, hvor oppvarming er nødvendig, kjernen i bolighusets historie. 

Ildsteder inndeles etter om de er åpne eller lukkede, og om de har skorstein eller ikke, dessuten om de er innrettet til spesielle formål som matlaging eller annet. 

Et ildsted kan i varmeteknologisk sammenheng karakteriseres etter i hvilken grad brenselet utnyttes effektivt. 

## Åpne ildsteder
Åpne ildsteder er konstruert slik at ilden varmer direkte ved stråling. Åren er det universelle åpne ildstedet i et hus uten skorstein, til oppvarming, matlaging og som lyskilde. Peis (i kjøkken ofte kalt *grue*) er også et åpent ildsted, men dette er tilkoplet skorstein eller røykpipe. 

I Norge var åren inntil slutten av middelalderen så godt som enerådende som ildsted.

Langs kysten på Vestlandet og i Nord-Norge holdt de lenge på åren, men gikk tidlig over til jernovner.

## Lukkede ildsteder
Røykovn, jernovn og kakkelovn er eksempler på ovner, lukkede ildsteder. 

Fra åre og røykovn slippes røyken ut i rommet, og hus med slike ildsteder kalles røykstuer, eventuelt årestue og røykovnstue. Peis, jernovn og kakkelovn er koplet til en skorstein, slik at røyken får avtrekk gjennom den. Skorsteinen gjorde det mulig å bygge hus i flere etasjer. 

Røykovnen fikk utbredelse på Vestlandet, spesielt i fjordbygdene, peisen fikk innpass på Østlandet og i Trøndelag.  Jernovnene fikk på 18- og 1900-tallet innpass over alt. Dette utbredelsesmønsteret for ildstedstyper kan forklares dels ved tilgang på brensel og brenselstyper, dels ved transportforhold. 
|}
## Kilder
* Hilmar Stigum: Vår gamle bondekultur. 
* Halvor Vreim: Ildstedets geografi i Norge. I Fortidsminneforeningens årbok 1934. 

## Se også
* Peis
* Grue
* Åre
* Røykovn
* Ovn

## Eksterne lenker
*
Elefantnesefisk

**Elefantnesefisk** er en art i gruppen elefantfisker. De er spesielt utbredt i elvene Niger, Ogun og Chari. 
Den foretrekker mudrete, sakteflytende elver og dammer som er skjermet av f.eks. greiner som ligger under vann. Den er mørkebrun til svart på farge, sammentrykket fra sidene og 23–25&nbsp;cm lang. Rygg- og gattfinnen har omtrent samme størrelse. Halefinnen er delt.

Det mest særegne trekket, som navnet antyder, er et snabel-aktig fremspring på hodet. Dette er ikke egentlig en nese, men en følsom forlengelse av munnen som brukes til forsvar, kommunikasjon, navigasjon og leten etter mat. 
Dette organet er dekket med elektroreseptorer, som mesteparten av kroppen. Elefantnesefisken har dårlig syn, og bruker et svakt elektrisk felt til å finne mat, finne frem i mørkt eller uklart vann, og for å finne en make.

Elefantnesefisken lever vanligvis 6-10 år, men det finnes eksemplarer som har levd lenger.

## Akvaristikk
Elefantnesefisken er trolig den mest utbredte av elefantfiskene i akvariehandelen. Akvariet bør være minst 200 liter stort. Den er temmelig sky og foretrekker et tett beplantet akvarium med dempet lys, der den kan stikke seg vekk når den føler for det. Den bør ha tilgang på et rør eller en hul trestamme. Substratet bør helst være myk sand for at fisken skal kunne rote i det med sin følsomme forlengede leppe. Den lever av smådyr, men godtar vanligvis også frossenfôr eller til og med flakfôr.

Hvor fredelig disse fiskene er, kan være individuelt. Noen er ganske aggressive mot andre arter, mens andre trekker seg tilbake. De kan holdes i et selskapsakvarium med andre fredelige arter som har lignende behov når det gjelder vannverdier. I akvarier som er mindre enn 400 liter er det risikabelt å holde mer enn én elefantnesefisk, da de kan være territorielle. Det som regnes som optimale vannverdier, er pH mellom 6,8 og 7,2, temperatur mellom 26 og 28 grader celsius, og middels hardhet.
## Eksterne lenker
*
Ellen Klemp

**Ellen Klemp** (født 25. mars 1958) er en norsk sanger, også kjent under navnet **Nellie Neuf**. Hun er blant annet vokalist i sitt eget band Ellen Klemp Group. Sammen med Øystein Dolmen ga hun ut albumet *[[På frifot]]* under navnet «Knutsen og Nellie Neuf» med musikk fra barne-TV serien «Knutsen på frifot». For albumet fikk de Spellemannprisen 1989 i klassen barneplate. 

## Diskografi
### Med Øystein Dolmen
* *[[På frifot]]* (1989)
### [[Ellie & The Phants]]
**[[First Tracks (minialbum)|First Tracks]]* (1996)
### Andre deltagelser
* Miljøpartiet De Grønne: *[[Grønn salat]]* (1989)
* Feskhandler Thorske: *[[Humbug & Campari]]* (1991)
* Media Kampanje: *[[La oss gi: NRF 40 år 1951&ndash;1991]]* (1991)

## Referanser
Osteomyelitt

**Osteomyelitt** er en infeksjonssykdom som setter seg i bensubstans. Infeksjonen kan i prinsippet sette seg hvor som helst, men sitter oftest knenært hos barn, det vil si; distale femur og proksimale tibia. Årsaken er en hematogen spredning av *steptokokker* eller *stafylokokker*. Kan også forekomme etter operativ behandling av lukkede brudd.

Hos barn er ofte de lokale symptomene sparsomme, men det er vanlig at barnet ikke vil bruke det infiserte benet. En skal derfor være obs om et barn hinker eller ikke vil gå på foten i fravær av et traume. Pasienten trenger ikke alltid ha feber, og nedsatt almenntilstand. Sterke smerter i det angrepne beinvevet er også til stede.

Diagnosen er lett å stille klinisk, men blir ofte oversett, blant annet fordi tilstanden ikke kan sees på røntgen i tidlige stadier. Både senkningsreaksjonen og C-reaktivt protein (crp) vil være forhøyet. Også antall hvite blodceller vil være forhøyet. Ved mistanke om osteomyelitt skal en prøve til blodkultur taes snarest. En eventuell abscess skal punkteres, slik at en får materiale  til bakterie- og resistensbestemmelse. I fravær av bevis med røntgen, vil en CT eller MR uvurderlig informasjon vedrørende diagnostisering og behandling.

Behandlingen starter så tidlig som mulig med antibiotika. Den første tiden vil antibiotikaen gis intravenøst. Behandlingen skal fortsette en stund etter pasienten er blitt symptomfri.
Absolute Music 2

***Absolute Music 2*** er det andre samlealbumet i den norske Absolute Music-serien og ble utgitt i 1991.

## Sporliste
# Roxette – «Joyride»
# Inner Circle – «Bad Boys»
# Chris Rea – «Auberge»
# Secret Mission – «Silent Spring»	
# Chesney Hawkes – «The One and Only»	
# The KLF – «3 A.M. Eternal»	
# The Rembrandts – «Just the Way It Is, Baby»	 
# Enigma – «Mea Culpa (Part II)»	 
# The September When – «Bullet Me» 
# Seal – «Crazy»	 
# Huey Lewis & The News – «Couple Days Off»
# Izabella – «I Write You a Love Song»
# Chris Isaak – «Blue Hotel»
# Eric Gadd – «Do You Believe in Me»
# Divinyls – «I Touch Myself»
# Vanilla Ice – «Play That Funky Music» 

## Kilder
*Various - ''Absolute Music 2'' på discogs
	 
## Eksterne lenker
*
Carl Schwensen Aaser

**Carl Schwensen Aaser** (født 24. august 1887 i Kristiania, død 11. januar 1984 i Oslo) var en norsk professor og veterinær. Navnet ble også skrevet som **Karl Schwensen Aaser**.

## Liv og virke
Aaser ble uteksamaminert med artium i 1908. Dyrlægeeksamen tok han i 1913, ved «den kongelige veterinær- og landbohøiskole» i København. Han var assistent ved høyskolens serumlaboratorum i 1913 til 1914. Senere på året 1914 flyttet han til Oslo og ble assistent ved Veterinærinstituttet der. Han arbeidet seg opp og ble avdelingssjef ved instituttet i 1917.

Carl Schwensen Aaser tok den filosofiske doktorgrad (Dr. philos) ved Universitetet i Oslo i 1925, og ble *bydyrlege* i Oslo fra 1927. I arbeidet med videreutdanning dro Aaser på stipendreise til København i 1919. I 1925 var han på nytt i Danmark og i Sør-Sverige, før han i 1926 dro med pasteurlegatet til Frankrike. I 1928 gav Oslo kommune kommunalt stipendium til Aaser for ytterligere studier i Sverige og Danmark. På sine studiereiser studerte Aaser hovedsakelig bakteriologi, munn- og klovsyke og næringsmiddelhygiene.

Vinteren 1926&ndash;27 var Aaser leder i kampen mot *munn- og klovsyke* i Aust-Agder fylke, og fra 1927 ble han medlem av det departementale arbeidsutvalg til humanisering av renslaktningen.

Fra 1938 til 1953 arbeidet han som Professor i kjøtt- og melkehygiene og i veterinær rettsmedisin ved Norges veterinærhøgskole. Deretter ble han pilotiveterinær og dosent i veterinær rettsmedisin ved Norges veterinærhøgskole frem til 1959. I perioden 1950 til 1970 var Aaser fromann i foreningen til Dyrenes beskyttelse.

Aaser leverte flere veterinærvitenskapelige bidrag til Norsk veterinærtidsskrift. Han var også initiativtaker til innsamlingsarbeidet til Norsk veterinærmedisinsk museum ved Norges veterinærhøgskole. Museet ble opprettet i 1969 og bygger på Carl Schwensen Aasers private samling.

## Referanser


## Kilder
* https://web.archive.org/web/20070429191452/http://nygaard.howards.net/files/161.htm (familietre)
Norsk veterinærtidsskrift

***Norsk veterinærtidsskrift*** (NVT) er fagbladet for veterinærer i Norge. Tidsskriftet gis ut av Den norske veterinærforening og utkommer ni ganger i året. Opplaget er 2.450 per utgave. Bladet ble første gang utgitt i 1889 under navnet *Tidsskrift for veterinærer*.

NVT leses av veterinærer, veterinærstudenter og veterinære institusjoner i Norden. Tidsskriftet når også politikere og myndigheter innen landbrukssektoren og farmasøyter. Norsk veterinærtidsskrift publiserer fagartikler, fagaktuelle artikler, debattinnlegg og stoff om og fra Den norske veterinærforening.

Redaktør for *Norsk veterinærtidsskrift* er  Steinar Tessem.

## Eksterne lenker
* Norsk veterinærforenings hjemmeside
Absolute Music 55

***Absolute Music 55*** er det 55. samlealbumet i den norske Absolute Music-serien og ble utgitt 30. oktober 2006.

## Sporliste
# High School Musical – «Breaking Free» 
# Basshunter – «Vi sitter i Ventrilo och spelar DotA»
# Paris Hilton – «Stars Are Blind» 
# Robbie Williams – «Rudebox» 
# Marit Larsen – «Only a Fool»
# Nerina Pallot – «Everybody's Gone to War» 
# Bob Sinclar & Cutee B feat. Dollarman, Big Ali & Makedad – «Rock This Party (Everybody Dance Now)»
# Bertine Zetlitz – «Midnight»
# Lucas Prata – «And She Said» 
# Linda Sundblad – «Oh Father»
# Hanne Sørvaag – «I Don't Feel a Thing»
# Lily Allen – «LDN»
# CC Cowboys – «Kom igjen»
# Helena Paparizou – «Heroes»
# Cascada – «Miracle» 
# Karpe Diem – «Piano»
# Corinne Bailey Rae – «Trouble Sleeping»
# Danzel vs. DJ F.R.A.N.K. – «My Arms Keep Missing You» 
# Pakito – «Living on Video»
# Ana Johnsson – «Days of Summer»

## Kilder
*Various - ''Absolute Music 55'' på discogs.com
Telle

**Telle** er et norsk gårdsnavn, etternavn og slektsnavn. I Norge er det 472 personer med Telle til etternavn, ifølge SSB.

Gårdsnavnet Telle har sitt opphav i Nergrenda i Åsnes, en jordbruksgrend i Solør i Innlandet. Gårdene på Telle ble ryddet i middelalderen. Ifølge Oluf Ryghs *[[Norske Gaardnavne]]* kommer gårdsnavnet fra gammelnorsk *toll*, «furu», og betyr «nyryddet furulund». Gårdsnavnet er nevnt i *[[Biskop Eysteins jordebok|Den røde bok]]* eller *Raudeboka*, biskop Eysteins jordebog fra 1394.  Skrivemåten var da på middelalderformen «Þelli».

Et annet opphav til slekts- og etternavnet Telle skriver seg fra bygda Telavåg utenfor Bergen. Det forekommer i Norge en omskrevet, «forfinet» variant av navnet, skrevet på formen *Thelle*.

## Referanser
Gardhammar

**Gardhammar** (også skrevet *Gardhamar*, *Garhammar* og *Garhammer*) er ei grend og en tidligere holdeplass (nedlagt 1970) på Bergensbanen i Ytre Soknedalen, i Ringerike kommune. Begge er oppkalt etter gården med samme navn. Grenda ligger langs riksvei 7, mellom Jonsrud og Bårnås. Ved Gardhammar er det også avkjøring til Skotland på sørsiden av Sogna, der Skotlandveien til Veme går langs sørsiden av elva. 

Gården Gardhammar nevnes først i et diplom fra 1657, og alt den gang var den delt i søndre og nordre Gardhammar. Den har gårdsnummer 66 i Ringerike. 

## Referanser